Springmielies duisende jare gelede gemaak | Die Nuus in Afrikaans - Koerant.co.za
Springmielies duisende jare gelede gemaak
Antieke mense in Peru het al amper 7 000 jaar gelede verskeie vorme van mielies geëet, waaronder springmielies. So meen navorsers van die Smithsonian-museum, wie se artikel hieroor pas in die Proceedings of the National Academy of Sciences verskyn het.
Dit is sowat ‘n duisend jaar vroeër as wat voorheen gemeen is.
Mielies is sowat 9 000 jaar gelede in Mexiko uit die wilde gras, teosinte, geteel. Dit het betreklik gou versprei, onder meer via die Panama-landengte, na Peru. Die klimaat in Peru was nie net meer geskik vir die bewaring van argeologiese materiaal as die tropiese klimaat waardeur die verspreiding van vroeë mielies plaasgevind het nie, in Peru het die mielies nie die gevaar geloop mom deur die wilde weergawe bestuif te word nie. Verskeie variëteite kon dus betreklik maklik ontwikkel word.
Navorsers het voorheen die verskillende gebruike van mielies gekoppel aan die ontwikkeling van erdeware in die verspreidingstreke, maar die jongste navorsing dui daarop dat mielieprodukte al bewerk en gaargemaak is ‘n duisend jaar voor hulle erdeware geken het. Mielies was nogtans lank nie ‘n belangrike voedsel vir die antieke mens in Peru nie. – Herman Toerien
Volledige mediaverklaring hieronder.
Foto: ‘n Voorbeeld van die antieke mielieprodukte wat in Peru ontdek is.
IMAGE: Some of the oldest known corn cobs, husks, stalks and tassels, dating from 6,700 to 3,000 years ago were discovered at Paredones and Huaca Prieta, two mound sites on Peru’s…